text: सिख श्रद्धालुओं के लिए करतारपुर गलियारा खोलने की पेशकश पर भारत के किसी औपचारिक जवाब के बारे में पूछे जाने पर प्रवक्ता ने कहा, ‘‘मुझे इस संबंध में कोई जानकारी नहीं है।’’ उन्होंने कहा कि पाकिस्तान को भारत-अमेरिका टू प्लस टू वार्ता के बाद जारी संयुक्त बयान में उसके विरुद्ध अवांछनीय बातों पर एतराज है। संयुक्त बयान में भारत और अमेरिका ने पाकिस्तान से यह सुनिश्चित करने का आह्वान किया कि वह अपने नियंत्रण की जमीन का उपयोग अन्य देशों पर आतंकवादी हमला करने के लिए नहीं होने दे।